اولیگ گرابر

اولیگ گرابر (3 نومبر 1929ء – 8 جنوری 2011ء) فرانسیسی نژاد ماہرِ تاریخِ فن اور ماہرِ آثارِ قدیمہ تھے جنھوں نے اپنے زندگی کا بڑا حصہ ریاستہائے متحدہ امریکا میں گزارا۔ وہ مغربی علمی دنیا میں اسلامی فنون اور اسلامی طرزِ تعمیر کے میدان میں ایک نمایاں اور مؤثر شخصیت شمار کیے جاتے ہیں۔

 علمی زندگی 
تصغیر|بائیں|پرنسٹن، نیو جرسی میں انسٹی ٹیوٹ آف ایڈوانسڈ اسٹڈی
اولیگ گرابر آندرے گرابر کے صاحبزادے تھے جب کہ ان کی نانی بیرونس الزبتھ دے پریٹ وِٹس (1866ء–1924ء) تھیں جو دراصل جرمن نژاد مصورہ تھیں۔ انھوں نے جامعہ پیرس میں تعلیم حاصل کی جہاں قدیم، عہدِ وسطیٰ اور جدید تاریخ کا مطالعہ کیا۔ بعد ازاں سنہ 1948ء میں امریکا منتقل ہو گئے۔ 1950ء میں انھوں نے ہارورڈ یونیورسٹی|جامعہ ہارورڈ]] اور جامعہ پیرس، دونوں سے ڈگریاں حاصل کیں جب کہ سنہ 1955ء میں جامعہ پرنسٹن سے ڈاکٹریٹ مکمل کی۔

گرابر نے 1954ء سے 1969ء تک جامعہ مشی گن میں تدریسی خدمات انجام دیں، اس کے بعد جامعہ ہارورڈ میں بطور فُل پروفیسر شامل ہوئے۔ 1980ء میں وہ جامعہ ہارورڈ کے پہلے آغا خان پروفیسر برائے اسلامی فن و تعمیر مقرر ہوئے۔ 1983ء میں انھوں نے علمی جریدے  (Muqarnas) کی بنیاد رکھی۔ سنہ 1990ء میں ہارورڈ سے سبکدوش ہونے کے بعد وہ انسٹی ٹیوٹ فار ایڈوانسڈ اسٹڈی کے اسکول آف ہسٹاریکل اسٹڈیز سے وابستہ ہوئے اور 1998ء میں وہاں سے بھی امیریٹس حیثیت اختیار کی۔

اسلامی فن کے مورخین کی انجمن کے صدر کے مطابق گرابر نے اسلامی فن، طرزِ تعمیر اور آثارِ قدیمہ کے شعبوں کو اپنی کثیر الجہت علمی تصانیف، عمومی درسی کتب اور مشی گن و ہارورڈ میں کئی نسلوں کے طلبہ کی تربیت و رہنمائی کے ذریعے نئی جہت عطا کی۔

 حوالہ جات 

زمرہ:امریکی فلسفیانہ سوسائٹی کے ارکان
زمرہ:ریاستہائے متحدہ میں آباد فرانسیسی تارکین
زمرہ:فضلا جامعہ پرنسٹن
زمرہ:فضلا جامعہ پیرس
زمرہ:فنون اسلامی کے مؤرخین
زمرہ:ہارورڈ یونیورسٹی کا تدریسی عملہ
زمرہ:ہارورڈ یونیورسٹی کے فضلا
زمرہ:1929ء کی پیدائشیں
زمرہ:2011ء کی وفیات